Brevet bliver nu trukket tilbage, fortæller afdelingsleder Finn Bernhard til P4 Nordjylland. - Vi har taget brevet til efterretning og får det trukket tilbage med det samme, lover Finn Bernhard. Lægerne modtog brevet i starten af april. Ifølge Finn Bernhard var det ikke hensigten at bede lægerne overtage det konfliktramte arbejde, men han kan godt se ud fra brevets formuleringer, at det fremstår sådan. Finn Bernhard gør opmærksom på, at han ikke har kendt til brevet før i går, hvor han blev orienteret om det. Lægerne havde endda nået at reagere på det og skrive et svar til kommunen, hvor de understregede, at de ikke er forpligtede til at udføre konfliktramt arbejde. Finn Bernhard vil nu rette op på fejlen og efterleve det, som lægerne skriver i deres svar. Læger i Hjørring Kommune har modtaget et lignende brev fra deres kommune.

Opsummering:
Rebild Kommune fortryder brevet, hvor læger i kommunen bliver bedt om at udføre konfliktramt arbejde under en eventuel sygeplejerske-konflikt.